CELEX: C2007/096/74
Language: da
Date: 2007-04-28 00:00:00
Title: Sag T-345/05 R: Kendelse afsagt af præsidenten for Retten i Første Instans den 16. marts 2007 — V mod Parlamentet ( Særlige rettergangsformer — ophævelse af immunitet for et medlem af Europa-Parlamentet — begæring om udsættelse af gennemførelse — begæring om foreløbige forholdsregler — formaliteten — uopsættelighed )

28.4.2007   
            
            
               DA
            
            
               Den Europæiske Unions Tidende
            
            
               C 96/36
            
         Kendelse afsagt af præsidenten for Retten i Første Instans den 16. marts 2007 — V mod Parlamentet
   (Sag T-345/05 R)
   (»Særlige rettergangsformer - ophævelse af immunitet for et medlem af Europa-Parlamentet - begæring om udsættelse af gennemførelse - begæring om foreløbige forholdsregler - formaliteten - uopsættelighed«)
   (2007/C 96/74)
   Processprog: engelsk
   Parter
   
      Sagsøger: V (ved barristers J. Lofthouse, M. Monan og solicitor E. Hayes)
   
      Sagsøgt: Europa-Parlamentet (ved H. Krück, D. Moore og M. Windisch, som befuldmægtigede)
   Sagens genstand
   For det første en påstand om udsættelse af gennemførelsen af Europa-Parlamentets beslutning [fortrolige oplysninger overstreget] vedrørende ophævelse af sagsøgerens retlige immunitet, for det andet en påstand om iværksættelse af foreløbige forholdsregler til at hindre, at strafforfølgning genoptages, mens man afventer Rettens endelige afgørelse i hovedsagen, for det tredje en påstand om at sagsøgerens anonymitet beskyttes, og at intet vedrørende denne begæring offentliggøres, inden Retten har truffet afgørelse i hovedsagen, og en eventuel national rettergang er afsluttet, for det fjerde en påstand om at det tillades sagsøgeren at fremsende parternes indlæg, som er udvekslet inden for rammerne af sagen om særlige rettergangsformer og af hovedsagen, til anklagemyndigheden i Det Forenede Kongerige samt til den nationale retsinstans, for hvilken sagen er indbragt, og for det femte en påstand om at retsmødet i hovedsagen afholdes snarest muligt.
   Konklusion
   
               1)
            
            
               Begæringen om foreløbige forholdsregler tages ikke til følge.
            
         
               2)
            
            
               Afgørelsen om sagens omkostninger udsættes.